**Z Á P I S N I C A**

napísaná na 4. zasadnutí Obecného zastupiteľstva v Tomášikove

dňa 25. apríla 2018

Prítomní:

 Podľa priloženej prezenčnej listiny

4. zasadnutie Obecného zastupiteľstva v  Tomášikove otvoril a viedol PhDr. Zoltán Horváth, starosta obce, ktorý privítal poslancov. Konštatoval, že všetci prítomní dostali pozvánku, ktorá obsahovala program rokovania. Zasadnutia sa zúčastnili 7-mi poslanci, takže OZ bolo uznášaniaschopné vo všetkých bodoch rokovania. Pán starosta vyzval členov OZ, či majú pripomienky alebo doplnky k programu rokovania. Nakoľko poslanci nemali doplnky ani pripomienky, program bol schválený nasledovne:

 1. Zahájenie

 2. Voľba návrhovej komisie

 3. Kontrola plnenia vlastných uznesení

 4. Plnenie rozpočet k 31.3.2018 a úprava rozpočtu

 5. Priebežné hodnotenie projektov

 6. Predaj nehnuteľnosti so súp.č. 83

 7. Organizačné opatrenia-stavanie mája

 8. Organizačné opatrenia-deň obce

 9. Schválenie sociálneho príspevku

 10. Žiadosti

 11. Rôzne

 12. Diskusia

 13. Záver

Po schválení programu jeho jednotlivé body boli prerokované nasledovne:

2. Voľba návrhovej komisie

–––––––––––––––––––––––

 Starosta obce predložil návrh na zloženie návrhovej komisie nasledovne: p. Fehérová, p.Kohút a p.Rémay. K predloženému návrhu zloženia návrhovej komisie neboli žiadne pripomienky, ani doplňujúce návrhy.

Z celkového počtu poslancov 9, prítomných poslancov je: , 7 ktorí schválili zloženie komisie

Za: 7 Proti: 0 Zdržal sa: 0

3. Kontrola plnenia vlastných uznesení

––––––––––––––––––––––––––––––––

 Členovia OZ nemali pripomienky ani dotazy k plneniu vlastných uznesení. Uznesenia z 2. zasadnutia OZ v Tomášikove berú na vedomie.

Z celkového počtu poslancov 9, prítomných poslancov je: 7, ktorí kontrolu plnenia vlastných uznesení berú na vedomie.

Za: 7 Proti: 0 Zdržal sa: 0

4. Plnenie rozpočtu k 31.3.2018 a úprava rozpočtu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K tomuto bodu členovia OZ obdržali prehľad o plnení príjmov a výdavkov za obdobie od 1.1.20187 do 31.3.2018. Ekonómka obecného úradu p. Mgr. Kosárová na dotazy poslancov podľa jednotlivých kapitol informovala plnenie rozpočtu. Prehľad je prílohou zápisnice.

P. Kosárová navrhla členom OZ vykonať úpravu rozpočtu v príjmovej aj vo výdavkovej časti rozpočtu. Návrh je prílohou zápisnice.

Z celkového počtu poslancov 9, prítomných poslancov je: 7, ktorí schválili plnenie rozpočtu ako i úpravu rozpočtu.

Za: 7 Proti: 0 Zdržal sa: 0

5. Priebežné hodnotenie projektov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V tomto bode pán starosta informoval prítomných s podanými projektmi. Cez operačného programu: Interreg SR a ČR projekt na výstavbu turistických a náučných chodníkov s umiestnením lavíc v lokalite parku kaštieľa rodiny Esterházyovcov v Tomášikove a vily obchodníckej rodiny Low-Beer vo Svitávkach bol odovzdaný. Čaká sa na vyhodnotenie.

- V rámci projektu Rekonštrukcia historického parku Tomášikovo z  Environmentálneho fondu obec obdržala dotáciu v sume 120.000,- Eur na odstránenie náletov invázneho druhu pajaseň žliazkatý.. Konalo sa verejné obstarávanie na výber dodávateľa stavby, kde ponuky podali tri spoločnosti.

- Aj druhá časť projektu rekonštrukcie historického parku - obnova oplotenia kaštieľa bola úspešná, z Ministerstva kultúry SR bude poskytnutá dotácia v sume 45.000,- Eur

- Uskutočnilo sa verejné obstarávanie na dodávateľa stavebnej časti aj na projekt Zberný dvor a žiadosť o nenávratný finančný príspevok bude odovzdaná na začiatku mája.

Boli podané ďalšie nové projekty a to:

- podpora elektromobility obce - obce môžu žiadať finančný príspevok na elektromobily, ktorá bola odovzdaná

- v rámci projektu na rozvoj výchovy a vzdelávania žiakov v oblasti telesnej a športovej výchovy formou dostavby, rekonštrukcie alebo výstavby novej telocvične na rok 2018 bola podaná žiadosť na rekonštrukciu telocvične z dôvodu zatekania strechy

Z celkového počtu poslancov 9, prítomných poslancov je: 7,

Za: 7 Proti: 0 Zdržal sa: 0

6. Predaj nehnuteľnosti so súp.č. 83

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TIP TOP VAN s.r.o podala oznámenie o späťvzatí žiadosti zo dňa 13.10.2017 na kúpu nehnuteľnosti v kat.ú.Tomášikovo, č.LV 264.

Po konzultácii s advokátkou o možnosti predaja nehnuteľnosti priamym predajom, bol vypracovaný nový znalecký posudok vo výške 39.300,- eur . Obec zverejní na webovej stránke svoj zámer o predaj nehnuteľného majetku priamym predajom, v ktorom budú uvedené podmienky doručovania návrhov a náležitosti návrhu na uzatvorenie kúpnej zmluvy.

Z celkového počtu poslancov 9, prítomných poslancov je: 7, ktorí schvaľujú predaj majetku priamym predajom.

Za: 7 Proti: 0 Zdržal sa: 0

7. Organizačné opatrenia-stavanie mája

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V tomto bode členovia OZ sa dohodli na organizovaní stavania mája a to ako aj v predošlých rokoch 30. apríla. Občerstvenie zabezpečí telovýchovná jednota. Všetky ostatné práce budú zabezpečené robotníkmi obecného úradu.

Z celkového počtu poslancov 9, prítomných poslancov je: 7

Za: 7 Proti: 0 Zdržal sa: 0

8. Organizačné opatrenia-deň obce

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K organizačným opatreniam dňa obce informácie podala p. Kohútová, zástupkyňa starostu obce. Konštatovala, že do programu budú navrhnuté opäť malé ručné tvorivé dielne, vystúpenie tanečných skupín a miestnych talentov. Hosťom večera obecného dňa bude maďarský spevák Takács Nikolas. Technickú stránku zabezpečujú robotníci obecného úradu a technici.

Pán starosta vyzval poslancov, aby podali svoje návrhy na udelenie ceny starostu obce

Z celkového počtu poslancov 9, prítomných poslancov je: 7

Za: 7 Proti: 0 Zdržal sa: 0

9. Schválenie sociálneho príspevku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Starosta obce informoval prítomných so stanoviskom právničky obce ohľadne zákona č. 448/2008 Z.z. o sociálnych službách na základe ktorého   Obec je povinná v zmysle § 75 ods. 1 písm. a) a § 40 zákona č. 448/2008 Z.z. o sociálnych službách poskytovať finančného príspevku na prevádzku poskytovanej sociálnej služby konkrétne, na prevádzku denného stacionára. Poslanci po dotazoch a pripomienkach navrhli poskytnúť finančný príspevok v sume 5,- Eur/deň/osoba na prevádzku denného stacionára neverejného poskytovateľa sociálnej služby DOMUS n.o so sídlom 935 66 Farná 518.

Z celkového počtu poslancov 9, prítomných poslancov je: 7, ktorí schválili poskytnutie finančného príspevku na prevádzku denného stacionára

Za: 7 Proti: 0 Zdržal sa: 0

10. Žiadosti

\_\_\_\_\_\_\_\_\_\_\_\_\_

 1/ Ildikó Ballánová, bytom Vozokany, Štrkovecká 179/3 žiada obecné zastupiteľstvo o pridelenie obecného nájomného bytu. OZ žiadosť eviduje.

Z celkového počtu poslancov 9, prítomných poslancov je: 7.

Za: 7 Proti: 0 Zdržal sa: 0

 2/ Štefan Németh – NEOF bytom Veľké Dvorníky, Hlavná 194 žiada obecné zastupiteľstvo o schválenie vybudovania bezdotykovej autoumývarky a zároveň o predaj pozemku na tento účel vedľa kultúrneho domu v Tomášikove. Poslanci po pripomienkach schválili žiadosť o vybudovanie bezdotykovej autoumývarky a predaj pozemku na tento účel s podmienkou: bez užívania obecnej pitnej vody a s vytvorením zelene okolo prevádzky.

Pozemok schvaľujú predať za cenu podľa vypracovaného znaleckého posudku.

Z celkového počtu poslancov 9, prítomných poslancov je: 7.

Za: 5 Proti: 2 Zdržal sa: 0

11. Rôzne

\_\_\_\_\_\_\_\_\_\_

 V tomto bode pán starosta informoval prítomných s dohodou o urovnanie sporných práv medzi obcou a spoločnosťou AVA-stav s.r.o. Po podpísaní tejto dohody oboma účastníkmi a následne uhradenia istiny v sume 60.000,- Eur pre obec, účastníci považujú všetky svoje sporné práva a povinnosti v celom rozsahu za vysporiadané.

Z celkového počtu poslancov 9, prítomných poslancov je: 7

Za: 7 Proti: 0 Zdržal sa: 0

12. Diskusia

\_\_\_\_\_\_\_\_\_\_\_

 V diskusnom príspevku nikto sa neujal o slovo.

13. Záver

\_\_\_\_\_\_\_\_\_

Nakoľko body programu boli vyčerpané, starosta poďakoval prítomným za účasť a rokovanie OZ ukončil.

PhDr. Horváth Zoltán Kohútová Otília

 starosta obce zástupkyňa starostu obce

 Overovatelia:

**UZNESENIA**

**zo  4. zasadnutia Obecného zastupiteľstva v Tomášikove**

**konaného dňa 25. apríla 2018**

 Obecné zastupiteľstvo v Tomášikove na svojom 4. zasadnutí dňa 25. apríla 2018 prerokovalo návrhy a žiadosti v zmysle programu rokovania a prijíma nasledovné uznesenia

K bodu č. 3

**Uznesenie č. 209-OZ/2018**

**---------------------------------**

Obecné zastupiteľstvo v Tomášikove

b e r i e n a  v e d o m i e

kontrolu plnenia vlastných uznesení

K bodu č. 4

**Uznesenie č. 210-OZ/2018/1**

**--------------------------------------**

Obecné zastupiteľstvo v Tomášikove

s c h v a ľ u j e

plnenie rozpočtu k 31.12.2017 bez výhrad

**Uznesenie č. 210-OZ/2018/2**

**--------------------------------------**

Obecné zastupiteľstvo v Tomášikove

s c h v a ľ u j e

úpravu rozpočtu nasledovne:

* Príjmová časť: Výnos dane z príjmov + 4.700,- Eur
* Výdavková časť: Špec.str.,prístrojov a zariad. + 5.500,- Eur

K bodu č. 5

**Uznesenie č. 211-OZ/2018**

**---------------------------------**

Obecné zastupiteľstvo v Tomášikove

b e r i e n a  v e d o m i e

priebežné hodnotenie projektov.

**Uznesenie č. 211-OZ/2018/1**

**---------------------------------**

Obecné zastupiteľstvo v Tomášikove

s c h v a ľ u j e

súhlas s výškou spoluúčasti uvedenou v žiadosti

„Žiadosť o poskytnutie dotácie na rozvoj výchovy a vzdelávania

žiakov v oblasti telesnej a športovej výchovy formou dostavby,

rekonštrukcie alebo výstavby novej telocvične na rok 2018“ vo výške 5.258,197 Eur.

K bodu č.6

**Uznesenie č. 212-OZ/2018**

**---------------------------------**

Obecné zastupiteľstvo v Tomášikove

s c h v a ľ u j e

návrh Starostu Obce Tomášikovo na prevod majetku Obce Tomášikovo priamym predajom v zmysle § 9a ods.1 písm. c) zákona č. 138/1991 Zb. o majetku obcí v znení neskorších predpisov, predmetom ktorého je nehnuteľnosť, ktorej výlučným vlastníkom je Obec Tomášikovo s výškou podielu 1/1 k celku a ktorá sa nachádza v Okrese Galanta, obec Tomášikovo, katastrálne územie Tomášikovo, zapísaná na Liste vlastníctva č. 600, vedený Okresným úradom Galanta, katastrálny odbor, konkrétne sa jedná o:

**PARCELY registra “C“ evidované na katastrálnej mape:**

- parc.č. 20 o výmere 1611 m2, druh pozemku: zastavané plochy a nádvoria,

- parč.č. 19/1 o výmere 369 m2 , druh pozemku: záhrady a

**Stavbu:**

- so súpisným číslom 83, postavená na parcele č. 20, druh stavby rodinný dom

(ďalej spolu len „*nehnuteľnosť*”)

za nasledujúcich podmienok:

* kúpna cena za nehnuteľnosť musí byť najmenej vo výške **39.300,- Eur, (slovom tridsaťdeväťtisíc tristo Eur)**, ktorá predstavuje všeobecnú hodnotu nehnuteľnosti stanovenú Znaleckým posudkom č. 42/2018 vyhotoveným dňa 31.3.2018 znalkyňou Ing. Máriou Kulcsárovou,
* kúpna cena musí byť uhradená kupujúcim v jednej časti v deň podpisu kúpnej zmluvy, bez zaťaženia nehnuteľnosti záložným právom tretej osoby,

Obecné Zastupiteľstvo v Tomášikove zároveň poveruje Obecný úrad Tomášikovo s vyhotovením zámeru Obce Tomášikovo o priamom predaji nehnuteľnosti v súlade s podmienkami schválenými týmto uznesením s tým, že zámer má obsahovať bližšie podmienky predkladania návrhov na uzatvorenie kúpnej zmluvy a ich náležitosti. Ďalej obecný úrad má zabezpečiť aj oznámenie zámeru prostredníctvom úradnej tabule obce a internetovej stránky obce.

K bodu č.7

**Uznesenie č. 213-OZ/2018**

**---------------------------------**

Obecné zastupiteľstvo v Tomášikove

organizačné opatrenia – stavanie mája

b e r i e n a  v e d o m i e.

K bodu č.8

**Uznesenie č. 214-OZ/2018**

**---------------------------------**

Obecné zastupiteľstvo v Tomášikove

organizačné opatrenia – deň obce

b e r i e n a  v e d o m i e.

K bodu č. 9

**Uznesenie č. 215-OZ/2018**

**---------------------------------**

Obecné zastupiteľstvo v Tomášikove

s c h v a ľ u j e

poskytnutie finančného príspevku v sume 5,- Eur/deň/osoba na prevádzku

denného stacionára neverejného poskytovateľa sociálnej služby DOMUS n.o

so sídlom 935 66 Farná 518.

K bodu č. 10

**Uznesenie č. 216-OZ/2018/1**

**-------------------------------------------**

Obecné zastupiteľstvo v Tomášikove

e v i d u j e

žiadosť o pridelenie obecného nájomného bytu

pre Ildikó Ballánovú, bytom Vozokany, Štrkovecká 179/3

a bude skúmať pravidelný príjem žiadateľa.

**Uznesenie č. 216-OZ/2018/2**

**-------------------------------------------**

Obecné zastupiteľstvo v Tomášikove

s c h v a ľ u j e

vybudovanie bezdotykovej auto umývarky s podmienkou: bez užívania

obecnej pitnej vody a so zriadením zelenej zóny.

Pozemok schvaľujú predať za cenu podľa vypracovaného znaleckého posudku

pre Štefana Németha – NEOF, Hlavná 194, Veľké Dvorníky .

PhDr. Horváth Zoltán Kohútová Otília

 starosta obce zástupkyňa starostu obce

 Overovatelia: